Krīdenera dambis

Krīdenera dambis ir vēsturiskā hidrotehniskā būve un mūsdienu iela Rīgā, Latgales priekšpilsētā, Latgales apkaimē. Iela sastāv no 2 braukšanas joslām. Tā sākas krustojumā ar Latgales ielu un beidzas pie krustojuma ar Krasta ielu, kur uzcelts atpūtas centrs "Lido" (Krasta iela 76). Ielas braucamās daļas garums ir 175 metri. Dambis turpinās aiz Krasta ielas līdz pat Daugavas krastam, kur uz tā izveidota bruģēta gājēju promenāde.

 Vēsture 
Senais Krīdenera dambis uzbūvēts 1768. gadā pēc inženiera Gustava fon Veismaņa projekta. Tas atrodas Kojusalas veco dambju vietā, lai aizsargātu Maskavas priekšpilsētu no plūdiem un novirzītu Daugavas straumes asi uz Zaķusalas pusi. Tas savienoja krastu ar Lībiešu salu, uz kuras atradās G. fon Veismanim piederošā muiža. Pie dambja paliekām 19. gadsimtā atradās liela kokzāģētava, kas piederēja Augusta Dombrovska tēvocim Jēkabam Dombrovskim.

Krīdenera dambis ir neskaitāmas reizes pārbūvēts un labots, jo tā kā tas bija orientēts pret straumi, tad bieži cieta Daugavas ledus sastrēgumos. 1950. gadā tas tika pārdēvēts par Stadiona dambi. Savu vēsturisko nosaukumu tas atguva 1990. gadā. 

2010. gadā tā daļa starp Krasta ielu un Daugavu rekonstruēta, izveidojot tur gājēju promenādi.

 Ielu savienojumi 
Krīdenera dambis ir savienots ar šādām ielām:
 Krasta iela
 Latgales iela

 Skatīt arī 
 Latgales priekšpilsēta
 Latgales apkaime

 Atsauces 

Kategorija:Ielas Latgales apkaimē
Kategorija:Latgales priekšpilsēta